Domno fratri Emmardo abbati, cum cæteris fratribus Cluniensis, ego Robertus et uxor mea Elena, et filii ejus Acardus et Eldeardis, vendimus vobis terram in pago Matisconense, in villa Lornant, que terminat terra que est vinea sanctæ Mariæ et Bavoni, a meridie prato sancti Petri, a sero et a tertia via publica. Infra istas terminationes, partem nostram vobis vendimus, et accepimus pretium solidos II, et faciatis post hunc diem quicquid volueritis. Si quis vero hanc cartam calumniare voluerit, non vindicet quod repetit, sed cui litem intulerit auri libram unam componat, et hac (sic) carta firma et stabilis permaneat. Actum Lordoni castello. Signum Roberti et uxoris sue et filiorum ejus, qui adfuerunt et firmare rogaverunt. S. Leutalt. S. Constantii, Dedengo. S. Martini. S. Johannis. S. Airbalt. S. Rotart. Benedictus scripsit. Data die lunis, in mense madio, anno XVII regnante Lodoio rege.